El Club Esportiu Funakoshi aconseguix 16 medalles en el Campionat de la Comunitat Valenciana de Kick-boxing
2025-07-24

Els resultats no han pogut ser millors per als components del Club Esportiu Funakoshi de Burjassot. Els esportistes del club han firmat una gran actuació en el Campionat de la Comunitat Valenciana de Kick-boxing júnior, celebrat en la localitat de Xàtiva, i classificatori per al Campionat d’Espanya, alçant-se amb 16 medalles: sis d’or, huit de plata i dos de bronze.

En la competició s’ha comptat amb la participació de 13 esportistes del club amb edats entre els 6 i els 15 anys i els resultats han sigut els següents: Alex Sánchez, d sis anys, s’alçava amb la medalla de plata en la seua categoria i Alberto Pérez, de la mateixa edat, amb la medalla d’or i de plata. Izan Safont, amb set anys, aconseguia la medalla d’or i Youness Naijari i Diego Martínez, de 10 anys els dos, amb medalla de plata i de bronze, respectivament.

En la categoria d’11 anys, Dante Vidal s’emportava la medalla de bronze; Adrián Gavidia, les d’or i plata i José J. Crespo, la de bronze. En 12 anys, Dany Rodríguez i Marcos Fernández han sigut plata, sent doble en el cas de Marcos; plata també és la recompensa aconseguida per Iñaki Estankona, de 13 anys. Finalment, els més majors, Roberto Palacios i Eloy Palacios, amb 14 anys, van ser els dos medalla d’or, obtenint, en el cas de Roberto, dos medalles del mateix metall.

Després d’estos campionats, tal com han assenyalat des del club burjassoter, l’entitat tindrà huit representants en els pròxims Campionats d’Espanya que se celebrarà, al juny, a Ciudad Real.